„Kutselise kalapüügi võimalused ja kalapüügiõiguse tasumäärad 2027. aastal“ määruse eelnõu sisukokkuvõte


Vabariigi Valitsuse määruse eelnõu eesmärk on kehtestada järgmiseks kalendriaastaks kutselise kalapüügi võimalused (nt mitut püügivahendit võib sisevetel ja rannapüügil kasutada) ja tasumäärad (kui palju tuleb ranna- ja sisevete püügil püügivahendi kasutamise eest tasuda ja kui palju tuleb traalpüügil ühe tonni kindlat liiki kala püüdmise õiguse eest tasuda).

Püüniste piirarve 2026. a võrreldes ei muudeta.

Püügiõigustasude arvutusmetoodika tuleneb keskkonnatasude seadusest ja selle kohaselt võib tasu olla kuni 4 protsenti eelnenud aastal saadud saagi väärtusest. Seega võtavad kehtestatud tasud arvesse juba saadud tulu, nii et see kalur, kes on oma püünisega rohkem saaki saanud või tänu kõrgemale kokkuostuhinnale rohkem tulu teeninud, maksab ka kõrgemat püügiõigustasu kui see kalur, kes on vähem tulu teeninud.

Läänemere räime ja kilu traalpüügi ja rannapüügikvoodid ning Peipsi, Lämmi- ja Pihkva järvel püütavate kalaliikide lubatud aastasaagid kehtestatakse hiljem käesoleva määruse muudatusega, sest need ei ole tänaseks veel teada. Esimesed selguvad AGRIFISHis oktoobri lõpus ja teised Eesti-Vene läbirääkimistel novembris.

Eeldades, et traalpüügi ja kaugpüügi mahud jäävad eelnenud aastaga võrreldes sarnastesse suurusjärkudesse ja kõik kehtestatud püügivõimalused ostetakse välja, laekub kutselise kalapüügi 2027. aasta püügiõigustasudest riigieelarvesse ligikaudu 1,6 miljonit eurot. 
2

